51. ΒΑΣΙΛΙΚΟΝ ΔΙΑΤΑΓΜΑ της 23/23 Αυγ. 1948 Περί τροποποιήσεως και συμπληρώσεως των περί τελών χαρτοσήμου διατάξεων. Έχοντες υπ’ όψει το άρθρ. 6 παρ. 2 του υπ’ αριθ. 1014/1946 Α. Νόμου «περί τροποποιήσεως των διατάξεων του κώδικος φορολογίας καθαρών προσόδων κλπ.» προτάσει των Ημετέρων του Προέδρου της Κυβερνήσεως και των Υπουργών Δικαιοσύνης και Οικονομικών κατόπιν και της υπ’ αριθ. 362 της 12 Αυγ. 1948 συμφώνου γνωμοδοτήσεως του Συμβουλίου Επικρατείας, απεφασίσαμεν και διατάσσομεν: Άρθρ.1.-1-7.(Τροποποιούνται τα άρθρ. 18, 21, 24, 25 και 29 του Π.Δ. 28/28 Ιουλ. 1931, ανωτέρω αριθ. 10). Άρθρ.9.-Η ισχύς του παρόντος Β. Δ/τος άρχεται από της δημοσιεύσεώς του δια της Εφημερίδος της Κυβερνήσεως, πλην των παρ. 2, 3, 6 και 8 του άρθρ. 1 και του άρθρ. 7 αυτού, ων η ισχύς άρχεται από της 1ης Σεπτ. 1948. Άρθρ.2.-Η παρ. 7 του άρθρ. 15 του από 28 Ιουλ. 1931 Δ/τος «περί κώδικος των νόμων περί τελών χαρτοσήμου» και η παρ. 2 του άρθρ. 7 του Ν. 187/1943 καταργούνται. Σελ. 91 Κώδικας Τελών Χαρτοσήμου 28.Α.α.49-51 Άρθρ.3.-Απαλλάσσεται του τέλους χαρτοσήμου πάσα εν γένει συναλλαγή του Ταμείου Παρακαταθηκών και Δανείων μετά του Δημοσίου, Δήμων και Κοινοτήτων και Νομικών Προσώπων απαλλασσομένων παντός τέλους χαρτοσήμου δυνάμει ειδικών διατάξεων. Άρθρ.4.-Αι παρά του Οργανισμού Λιμένος Πειραιώς και της Ελευθέρας Ζώνης Θεσσαλονίκης εκδιδόμεναι αποδείξεις εξοφλήσεως λογαριασμών δια τα επιβαρύνοντα εν γένει τας φορτοεκφορτώσεις των εμπορευμάτων, ως και τας ανθρακεύσεις των πλοίων έξοδα, υποβάλλονται εις το αναλογικόν τέλος της εμπορικής κλίμακος, όπερ τέλος βαρύνει τον λήπτην της αποδείξεως, μη εχούσης εν προκειμένω εφαρμογής του άρθρ. 37 του κώδικος των νόμων περί τελών χαρτοσήμου. Το άρθρ. 25 του υπ’ αριθ. 553/1937 Α. Νόμου «περί τροποποιήσεως και συμπληρώσεως των περί τελών χαρτοσήμου νόμων» καταργείται. Άρθρ.5.-Αι υπό της Εταιρείας Διαχειρίσεως Υπεγγύων Προσόδων εκδιδόμεναι αποδείξεις καταθέσεως του κυρίου αντιτίμου, ως και αι υπό της Τραπέζης της Ελλάδος εκδιδόμεναι αποδείξεις καταθέσεως του προσθέτου αντιτίμου της υπό του Δημοσίου πωλουμένης Ναξίας σμύριδος δεν υπόκεινται εις τέλος χαρτοσήμου. Άρθρ.6.-Αι δηλώσεις περί εκχωρήσεως του εισαγωγικού δικαιώματος εξ ιδιωτικών ανταλλαγών δεν υπόκεινται εις τέλος χαρτοσήμου. Αι εκδιδόμεναι όμως αποδείξεις καταβολής του αντιτίμου του εκχωρουμένου δικαιώματος υπόκεινται εις τέλος δραχ. 5.000. Άρθρ.7.-(Κατηργήθη δια της περιπτ. δ΄ του δεκάτου έκτου άρθρου του Β.Δ. 12/15 Σεπτ. 1949 κατωτ. αριθ. 55). Άρθρ.8.-(Προστίθεται εδάφιον εις την παρ. 1 του άρθρ. 7 του Ν. 4210/1929, τόμ. 4). 